Dušan Čaplovič

doc. PhDr. Dušan Čaplovič, DrSc. (* 18. september 1946, Bratislava) je bývalý poslanec Národnej rady Slovenskej republiky, pôvodne historik a archeológ. Pôsobil ako podpredseda vlády Slovenskej republiky a minister školstva. Bol tiež podpredsedom strany SMER – sociálna demokracia. 

Je členom redakčných rád viacerých domácich a zahraničných historických a archeologických časopisov.

Život 
 1969  absolvoval Filozofickú fakultu Univerzity Komenského (1970 PhDr., 1982 CSc., 1999 DrSc. v SAV)
 19691980  bol vedúci historického odboru vo Východoslovenskom múzeu v Košiciach
 19801986  bol vedúci oddelenia Archeologického ústavu SAV Nitra, pracovisko Košice
 19861990 bol vedecký tajomník Archeologického ústavu SAV Nitra
 19901991 bol zástupca riaditeľa Archeologického ústavu SAV Nitra
 19922001: bol člen predsedníctva SAV Bratislava, z toho od roku 1995 podpredseda SAV:
 19921995 bol člen Rady vlády Slovenska pre vedu a techniku
 19951998 bol člen kolégia ministra kultúry Slovenska
 od roku 1994 externe prednáša na Filozofickej Fakulte UK v Bratislave; je predseda Komisie pre archeológiu pri Medzinárodnom komitéte slavistov vo Varšave; je zástupca SAV v International Social Science Council pri UNESCO v Paríži a člen Arbeitskreis für genetische Siedlungsforschung in Mitteleuropa v Bonne
 od 1996  je člen Permanent Committee Rulalia v Tervuren v Belgicku
 od 1998 je člen Medieval Settlement Research Group v Durhame v Spojenom kráľovstve

Výber z diela 
 Osídlenie Ostrej skaly nad Vyšným Kubínom. In:AVANS v r. 1977, Nitra 1978
 Orava v praveku, vo včasnej dobe dejinnej a na začiatku stredoveku, Martin 1987
 The Situation of Archaelogical Research of Middle Ages. Agricultural Settlements in the Territory of Slovakia, in: Ruralia I, 1996
 Etnické zmeny a vývoj stredovekého osídlenia v juhovýchodných oblastiach karpatského oblúku (9.12. storočie). In: Poczatki sasiedztwa. Pogranicze etniczne polsko-rusko-slowackie w sredniowieczu. Rzeszów 1996
 Oblasti východných Karpát a horného Potisia za panovania Svätopluka I. In: Svätopluk I. 8941994. Nitra 1997
 Včasnostredoveké osídlenie Slovenska, Bratislava 1998
 Osmičky v našich dejinách (Perfekt Brat. 1999)
 Dokumenty slovenskej národnej identity a štátnosti I.,II. (Národné literárne centrum Brat. 1998)
 Dejiny Slovenska. Spoluautori: Viliam Čičaj, Ľubomír Lipták, Ján Lukačka ()

Politická činnosť 

Dušan Čaplovič po roku 1970 v čase tzv. normalizácie vstúpil do KSČ. Od roku 2001 je podpredsedom strany SMER, ktorá od 1. januára 2005 pôsobí pod názvom SMER – sociálna demokracia a zároveň členom jej predsedníctva. Bol tieňovým ministrom školstva, vedy a kultúry za stranu SMERu. V roku 2002 bol zvolený za poslanca NR SR. Bol členom Výboru NR SR pre nezlučiteľnosť funkcií a Výboru NR SR pre vzdelanie, vedu, šport a mládež, kultúru a médiá. 

Počas vlády Roberta Fica v rokoch 20062010 bol podpredsedom vlády pre vedomostnú spoločnosť, európske záležitosti, ľudské práva a menšiny.

V rokoch 20102012 bol predsedom Výboru NR SR pre vzdelávanie, vedu, mládež a šport. Od 4. apríla 2012 bol ministrom školstva, 2. júla 2014 podal demisiu.

V roku 2016 bol zvolený za poslanca NR SR za stranu SMER-SD. Kandidoval na 21. mieste. Dostal 2 962 platných prednostných hlasov. Bol členom osobitného kontrolného výboru NR SR na kontrolu činnosti Vojenského spravodajstva a overovateľom výboru NR SR pre verejnú správu a regionálny rozvoj.

Referencie

Iné projekty 

Absolventi Filozofickej fakulty Univerzity Komenského v Bratislave
Slovenskí archeológovia
Slovenskí historici
Slovenskí politici
Ministri školstva, vedy, výskumu a športu Slovenskej republiky
Podpredsedovia vlády Slovenska
Politici Smeru
Slovenskí publicisti
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Osobnosti z Bratislavy
Poslanci NR SR (2016 – 2020)
Pracovníci Slovenskej akadémie vied